Pasukan penyelamat dilaporkan sudah menjumpai kotak hitam pesawat MH17 di lokasi nahas namun ianya didakwa telah dirampas oleh pihak pemberontak pro Rusia di Ukraine.

Menerusi sebuah video yang dipercayai direkodkan sehari selepas insiden, pasukan menyelamat telah menjumpai kotak hitam daripada serpihan pesawat MH17.

Rakaman tersebut dikatakan telah direkod di ladang gandum di perkampungan Hrabove, Ukraine.

Pasukan pemberontak hanya bersetuju untuk menyerahkan kotak hitam tersebut kepada pihak yang sepatutnya selepas pakar mengesahkan itu memang benar-benar kotak hitam daripada pesawat tersebut.

Menurut ketua pemberontak, Aleksander Borodai, <strong>"kami akan pegang dan simpan kotak hitam sehingga ianya telah disahkan oleh Persatuan Pernerbangan Awam Antarabangsa (ICAO) bahawa memang benar kotak hitam yang kami simpan ini adalah daripada badan pesawat MH17".</strong>

Sementara itu menurut Timbalan Perdana Menteri Ukraine, Volodymyr Groysman, pihak kerajaan Ukraine memang sudah menjangkakan pihak pemberontak sudah menjumpai dan menyimpan kotak hitam tersebut.

<strong>"Kami sudah mengesyaki mereka mempunyainya (kotak hitam). Beberapa hari ini agak sukar untuk kita menjangkakan apa sudah jadi dengan kotak hitam tersebut," katanya memetik laporan portal Aljazeera.</strong>

Menurut portal itu lagi, pihak pemberontak kini didakwa sudah mengangkut sebanyak 200 mayat ke dalam gerabak kereta api lengkap dengan peti sejuk mayat.

Setakat ini, pihak media tidak mengetahui ke mana mayat-mayat tersebut akan dibawa oleh pihak pemberontak tersebut.

Ukraine dan pihak pemberontak saling tuding menuding menyalahkan satu sama lain selepas pihak militan didakwa telah menembak jatuh pesawat Penerbangan Malaysia (MAS) MH17 di timur Ukraine berdekatan sempadan Rusia, Khamis lalu.

Pesawat dari Amsterdam ke Kuala Lumpur itu membawa 283 penumpang dan 15 anak kapal yang kesemuanya terkorban dalam nahas udara paling buruk melanda dunia tahun ini. - <strong>MYNEWSHUB.MY</strong>

<strong><a href="http://www.aljazeera.com/news/europe/2014/07/ukraine-rebels-hold-mh17-flight-recorders-2014720185559709512.html" target="_blank">Klik di sini</a></strong>

Oleh: <strong>AUDREY LEE</strong>

&nbsp;

&nbsp;

&nbsp;

&nbsp;