Los Angeles – Ibu kepada pelakon Dwayne Johnson atau The Rock, mengalami kecederaan selepas kenderaan yang dinaiki bersama sepupu pelakon berkenaan telah dilanggar oleh sebuah kereta yang dipandu oleh pemandu mabuk.

Meskipun tidak diketahui setakat mana ibunya, Ata Maivia-Johnson dan sepupu The Rock, Lina Fanene mengalami kecederaan, namun jika dilihat kepada kenderaan terbabit, nyata kereta itu remuk.

The Rock turut memuat naik gambar kemalangan berkenaan dan ketika kejadian, ibunya memandu kereta Escalade, yang diberikan oleh pelakon itu pada 2012.

Dalam tweeternya, The Rock bersyukur kerana ibu dan sepupunya itu selamat.

``Reaksi pertama ialah mencari individu terbabit yang melakukan ini (melanggar kereta). Namun kemudian anda menyedari bahawa perkara penting ialah keluarga dan kami masih boleh memeluk antara satu sama lain, meskipun dalam keadaan sibuk,’’ katanya.