BANDAR RAYA GAZA - Ketika syarikat penerbangan membatalkan penerbangan ke Israel selepas roket Gaza menimpa kawasan dekat landasan kapal terbang sambil ketua Pertubuhan Bangsa-Bangsar Bersatu (PBB) merayu konflik itu ditamatkan berikutan 639 orang rakyat Palestin dan 31 Yahudi terkorban.

Ketika keganasan yang memasuki hari ke-16, kedua-dua pihak iaitu Israel dan Hamas masih belum bersedia menamatkan pertempuran walaupun usaha diplomatik berhari-hari dijalankan bagi mencapai persetujuan gencatan senjata.

Pasukan kecemasan Palestin berkata, sekurang-kurangnya enam orang terkorban awal hari ini ketika mendapatkan perlindungan di selatan bandar Khan Yunis dan 20 lagi mengalami kecederaan termasuk majoriti parah.

Dua lagi maut akibat serangan Israel di utara Tebing Barat. - AFP