<p style="text-align: justify;">KUALA LUMPUR - Kementerian Kesihatan sedang melaksanakan pengkuatkuasaan Peraturan-peraturan Kawalan Hasil Tembakau (PPKHT) 2004 yang melarang aktiviti menghisap rokok dalam kenderaan awam termasuk bas, teksi, keretapi, komuter, bot dan feri.</p>
<p style="text-align: justify;">Timbalan Ketua Pengarah Kesihatan, Datuk Dr. Lokman Hakim Sulaiman berkata, pengkuatkuasaan peraturan itu bertujuan melindungi orang awam daripada bahaya asap rokok pasif.</p>
<p style="text-align: justify;">"Ia juga bertujuan membudayakan amalan tidak merokok dalam kalangan masyarakat dengan menghadkan kawasan merokok terutama di kawasan tumpuan orang ramai.</p>
<p style="text-align: justify;">"Operasi itu turut melibatkan kerjasama pihak polis dan beberapa jabatan dan agensi kerajaan lain," katanya melalui satu kenyataan media hari ini.</p>
<p style="text-align: justify;">Lokman Hakim berkata, operasi itu antara lain memberi tumpuan terhadap aktiviti merokok penumpang dan pemandu kenderaan awam serta memastikan kenderaan awam mempamerkan tanda larangan merokok.</p>
<p style="text-align: justify;">Jelasnya, jika sabit kesalahan boleh dikompaun maksimum RM5,000, denda maksimum RM10,000 atau penjara maksimum dua.</p>
<p style="text-align: justify;">Manakala, katanya, kegagalan mempamerkan tanda larangan merokok dalam kenderaan awam boleh dikompaun maksimum RM1,500, denda maksimum RM3,000 atau penjara maksium enam bulan.</p>
<p style="text-align: justify;">Menurut beliau, operasi itu pada tahun lalu mencatakan pengeluaran kompaun bernilai RM95,250. - mynewshub.my</p>