LA PLATA - Penyerang gantian, Lionel Messi menjaringkan gol ke-38 beliau untuk Argentina ketika pasukan itu mudah menewaskan Slovenia 2-0 dalam perlawanan persediaan terakhir Piala Dunia.

Messi, penyerang Argentina dengan jaringan kedua terbanyak selepas Gabriel Batistuta, tidak menemui gawang di peringkat antarabangsa sejak kemenangan kelayakan 5-2 ke atas Paraguay di Asuncion pada September tahun lalu.

Pemain sayap, Ricky Alvarez membuka jaringan Argentina pada minit ke-12.

Messi yang menggantikan Alvarez pada minit ke-57, menjaringkan gol kedua Argentina pada minit ke-76. - Reuters