KUALA LUMPUR - Aliran trafik dari ibu negara ke arah utara dan selatan di Lebuhraya Utara-Selatan (Plus) dilaporkan lancar setakat 9 pagi ini.

Menurut jurucakap Pusat Kawalan Trafik Plus Expressway, trafik bergerak lancar dari Plaza Tol Sungai Besi menghala ke Selatan.

Jurucakap Lembaga Lebuhraya Malaysia pula berkata trafik juga lancar di Plaza Tol Gombak hingga ke Plaza Tol Jabor.

"Bagaimanapun trafik dilaporkan bergerak perlahan di Lebuhraya Baru Lembah Klang (NKVE) iaitu dari Setia Alam ke Subang dan dari Damansara ke Dataran Prima.

"Trafik turut bergerak perlahan di antara Bukit Lanjan ke Jalan Duta," katanya ketika dihubungi Bernama di sini, Jumaat. - BERNAMA