<p style="text-align: justify;">KUALA LUMPUR - Beberapa jalan utama di ibu negara akan ditutup sementara antara 22 hingga 25 Mei ini bagi memberi laluan kepada penganjuran program Citrawarna Kuala Lumpur 2014.</p>
<p style="text-align: justify;">Kementerian Pelancongan dan Kebudayaan dalam satu kenyataan media memberitahu, program tersebut akan diadakan di sekitar Jalan P.Ramlee.</p>
<p style="text-align: justify;">Penutupan sementara jalan itu adalah seperti berikut:</p>
<p style="text-align: justify;">1) Penutupan Jalan P.Ramlee pada 22 Mei 2014 bermula pukul 11 malam hingga 6 pagi 23 Mei 2014.</p>
<p style="text-align: justify;">2) Penutupan Jalan Law Yew Swee, Jalan P.Ramlee damn sebahagian Jalan Ampang bagi raptai pada 23 Mei 2014 bermula pukul 9 malam hingga 1 pagi pada 24 Mei 2014.</p>
<p style="text-align: justify;">3) Penutupan Jalan Law Yew Swee, Jalan P.Ramlee dan sebahagian Jalan Ampang bagi tujuan perarakan Citrawarna mulai pukul 7 malam pada 24 Mei 2014 hingga 6 pagi pada 25 Mei 2014 (Ahad).</p>
<p style="text-align: justify;">Menurut kenyataan itu, acara Citrawarna Kuala Lumpur 2014 berkonsepkan perarakan kebudayaan, kesenian dan pelancongan pelbagai kaum dan etnik Malaysia khususnya di Kuala Lumpur.</p>
<p style="text-align: justify;">Ia juga bertujuan menggalakkan promosi pelancongan domestik dalam kalangan pelancong asing terutama bagi Kuala Lumpur dan Lembah Klang.</p>
<p style="text-align: justify;">Jelas kenyataan itu, laluan perarakan adalah melalui MaTiC (pintu belakang) ke Jalan Law Yew Swee, Jalan P. Ramlee dan Jalan Ampang, Kuala Lumpur ke MaTiC (pintu hadapan).</p>
<p style="text-align: justify;">"Lebih 600 peserta daripada pelbagai agensi akan mengambil bahagian dan membuat persembahan sempena acara Citrawarna Kuala Lumpur 2014," tambah kenyataan itu.</p>
<p style="text-align: justify;">Justeru, orang ramai dijemput hadir untuk sama-sama menyaksikan kemeriahan acara serta meraikan keunikan budaya dan warisan Kuala Lumpur tersebut. - mynewshub.my</p>