PUTRAJAYA - Kementerian Luar hari ini melahirkan rasa kesalnya terhadap Laporan Pemerdagangan Manusia 2014 Jabatan Negara Amerika Syarikat yang disiarkan di Washington DC pada 20 Jun 2014, yang meletakkan Malaysia di di Tahap 3 daripada kedudukan sebelumnya iaitu Senarai Pemerhatian Tahap 2.

Kementerian menyatakan Malaysia amat serius dan komited dalam usahanya menangani pemerdagangan manusia dan penyeludupan migran.

"Komitmen ini ditunjukkan melalui usaha signifikan yang dilaksanakan untuk meningkatkan mekanisme sedia ada dan memerangi jenayah kejam ini dengan berkesan."

"Di sebalik dakwaan bahawa Malaysia mencapai kemajuan dan penambahbaikan yang belum mencukupi dalam pendakwaan, pencegahan dan perlindungan, Malaysia sebaliknya telah melaksanakan langkah dan inisiatif untuk menangani isu pemerdagangan manusia dan penyeludupan migran,'' kata Wisma Putra dalam kenyataan di sini, hari in"i. - BERNAMA

&nbsp;