<p style="text-align: justify;">Pelakon remaja yang namanya sering kali terpalit dengan kontroversi, Eina Azman, 18, menyatakan dia bakal muncul dengan sebuah single yang berjudul Bahagia Bersamanya tidak lama lagi.</p>
<p style="text-align: justify;">Lagu terbabit merupakan ciptaan sepenuhnya komposer terkenal tanah air, Adnan Abu Hassan.</p>
<p style="text-align: justify;">"Saya yakin dengan lagu ini dan berharap pendengar muzik tempatan dapat menerimanya. Kini, bagi proses publisiti juga, saya sudah menyiapkan muzik video untuk dipaparkan di laman sesawang, Youtube nanti," katanya kepada Harian Metro.</p>
<p style="text-align: justify;">Selain itu, Eina mengakui pelakon lelaki yang sering kali dikaitkan dengan dirinya, Afiq Muiz, 20, telah menawarkan diri untuk menjadi model bagi muzik video lagu nyanyiannya itu.</p>
<p style="text-align: justify;">Malah, kerjasamanya dengan Afiq itu adalah di atas persetujuan pelakon lelaki tersebut.</p>
<p style="text-align: justify;">Tentunya Eina mewarisi bakat nyanyian daripada makciknya iaitu Juliza Adzlizan dan sama-sama kita nantikan sama ada lagunya itu berjaya mendapat sambutan daripada pendengar di luar sana.</p>
<p style="text-align: justify;">Oleh: <strong>JULIANA JOHAR</strong></p>