KUALA LUMPUR - Suruhanjaya Pencegahan Rasuah Malaysia (SPRM) bercadang menempatkan pegawai dan anggota agensi tersebut di Kawasan Keselamatan Khas Pantai Timur Sabah (Esscom).

SPRM dalam satu kenyataan media memberitahu, cadangan itu berikutan dakwaan berlaku rasuah yang melibatkan pencerobohan di kawasan itu.

"SPRM bercadang menempatkan pejabat sementara di Lahad Datu bagi meningkatkan usaha memerangi rasuah.

"Penempatan sementara pegawai SPRM juga diharap memudahkan orang ramai menyalurkan maklumat berkaitan rasuah kerana pada masa ini SPRM tiada pejabat tetap di Lahad Datu," kata kenyataan itu hari ini.

SPRM turut memaklumkan kesediaan untuk berbincang dengan Menteri Pertahanan, Datuk Seri Hishammuddin Tun Hussein dan Menteri Dalam Negeri, Datuk Seri Datuk Seri Dr. Ahmad Zahid Hamidi berhubung cadangan itu.

SPRM turut menasihatkan pegawai atau anggota pasukan keselamatan yang melakukan rasuah atau membocorkan maklumat dikeluarkan serta merta daripada pasukan bagi mengekang amalan itu daripada berterusan. - mynewshub.my

&nbsp;