SANTIAGO - Gempa bumi sederhana melanda pantai tengah Chile hari ini sehingga menyebabkan bangunan bergegar di ibu negara Chile tetapi tiada laporan kerosakan.

Tiada laporan tsunami dikeluarkan akibat kejadian berkenaan.

Gempa bumi itu berlaku kira-kira 47 kilometer di utara pusat peranginan tepi pantai, Vina del Mar dengan kedalaman 11.4 kilometer.

Sementara itu, gempa bumi kuat 8.2 magnitud menggegar utara negara berkenaan bulan ini dan menyebabkan gempa susulan yang mencemaskan penduduk. - Agensi 