Google Glass diperkenalkan oleh Google lebih setahun lalu dan pada awalnya, ia lebih kedengaran 'fictional' berbanding realiti.

Hakikatnya, Google Glass bukan sekadar gimik dan ia lebih hampir daripada apa yang kita bayangkan.

Bagi mereka yang belum tahu apa itu Google Glass, ia boleh kami ringkaskan sebagai satu idea teknologi terbesar yang merupakan kesinambungan peranti pintar dan kaca mata.

Imej dan data dibawakan ke pandangan menerusi cermin mata yang dilengkapi skrin paparan mini, pembesar suara, mikrofon, kamera dan cip dalam bingkai cermin mata.

Google Glass merupakan salah satu peranti boleh-pakai daripada keluarga “kaca mata pintar”, membolehkan pengguna untuk membuat pelbagai tugasan terus melalui “hujung mata” mereka.

Cara pemakaiannya, ia diposisikan sedikit atas daripada kedudukan mata anda. Walaupun ia tidak menghalang mata pengguna daripada melihat seperti biasa, namun bagi orang lain, ia mungkin kelihatan agak janggal melihat mereka yang menggunakan Google Glass.

Google Glass boleh dikendalikan menggunakan arahan suara, dengan mula mengatakan “Ok, Glass”.

Beberapa fungsi seperti merakamkan gambar, merakamkan video dan sebagainya boleh dibuat tanpa menghubungkan ia kepada telefon pintar, tetapi untuk akses internet dan untuk membuat panggilan serta sebagainya, ia perlu dihubungkan ke telefon pintar melalui WiFi ataupun Bluetooth.

Bagi kami ia sebuah gajet yang sangat 'cool'. Jika anda pernah tonton filem Mission Imposible di mana Tom Cruise membaca misinya pada sebuah cermin mata, anda akan faham apa sebenarnya Google Glass ini.

Di sini, kami ingin kongsikan kepada anda review dan cara penggunaan Google Glass yang yang dibawakan oleh AMANZ serta penggunaanya dari sudut pandangan langsung dari artis tanah air kita sendiri, Amir Jahari. Selamat menonton!

<iframe src="//www.youtube.com/embed/3f6Rypa9hvg" width="560" height="315" frameborder="0" allowfullscreen="allowfullscreen"></iframe>

Sumber: <strong>Google Glass, AMANZ</strong>

Oleh: <strong>hzqahmd</strong>