DATUK Seri Najib Razak tiba di Amsterdam bagi lawatan kerja dua hari ke Belanda, hari ini.

Perdana Menteri yang diiringi isteri, Datin Seri Rosmah Mansor, tiba kira-kira jam 8 pagi waktu tempatan dan disambut oleh pegawai kedutaan serta petugas yang terbabit dalam operasi MH17 di sini.

Hadir sama Duta Malaysia ke Belanda, Datuk Dr Fauziah Mohd Taib.

Turut menyertai delegasi ialah Menteri Kesihatan, Datuk Seri Dr S Subramaniam dan Timbalan Menteri Luar, Datuk Hamzah Zainuddin.

Perdana Menteri dijadual bertemu rakan sejawatannya, Mark Rutte, di The Hague, sebelum menghadiri sesi taklimat mengenai proses pengesahan identiti mangsa nahas MH17 di kem tentera Hilversum, petang ini. - <strong>Berita Harian </strong>