Kisah misteri MH370, seakan tiada henti. Satu persatu, persoalan muncul yang menambah kepada koleksi kehilangan misterinya.

Sehingga kini serpihan MH370 masih menjadi tanda tanya. Setelah hampir dua bulan pencarian intensif dilakukan, tiada satu pun serpihan yang ditemui walaupun semua pihak mengesahkan ia hilang di Lautan Hindi.

Begitu juga dengan kisah 'manggis misteri' yang terdapat di dalam kargo yang masih menjadi tanda tanya. Tiada siapa tahu dari mana manggis itu datang dan apakah ia benar-benar manggis atau sebaliknya.

Dan kini yang terbaru muncul apabila beberapa pakar siasatan forensik, mendakwa bahawa rakaman audio perbualan di antara juruterbang MH370 dan pegawai menara kawalan trafik udara yang dikeluarkan adalah palsu.

<iframe src="//www.youtube.com/embed/TBPL-FZup7c" width="420" height="315" frameborder="0" allowfullscreen="allowfullscreen"></iframe>

Ia kerana:

1. Telah diubahsuai oleh seseorang,
2. Sumbernya diperolehi daripada dua rakaman kaset yang berbeza.
3. Terdapat empat ‘jarak kosong’ yang jelas membuktikan ia hasil daripada suntingan audio.
4. Rakaman pada minit ke 1.14 dibuat menggunakan perakam suara digital yang dipadankan ke pembesar suara yang terhasil dari kotak maklumat asal.

Berdasarkan penemuan di atas mereka percaya, bahawa data tersebut telah diubah suai untuk mengelakkan perkara sebenar yang berlaku di dalam kokpit diketahui umum.

Biarpun pihak DCA telah menafikannya, namun bolehkah persepsi ini lenyap begitu sahaja kerana terlalu banyak percanggahan yang melibatkan transkrip itu sebelum ini. Ia bermula dari Good Day menjadi Alright Good Night dan yang terakhir Good Night Malaysian 370. Asalnya diucapkan oleh pilot, kapten Zahari, kemudian bertukar kepada co-pilot, kapten Fariq dan kini kembali semula kepada kepada kapten Zahari. Hmm..

Pengumuman-pengumuman yang dibuat juga nampaknya tidak banyak membantu menyelesaikan masalah kehilangan misteri MH370. Malah ia menimbulkan lebih banyak prasangka.

Apa yang sebenarnya terjadi dan siapa yang bertanggungjawab hanya Allah yang mengetahui. Simpati untuk semua keluarga yang terlibat. Kebenaran mungkin tidak akan muncul dan misteri akan tinggal misteri untuk selama-lamanya. Walau apa pun, jangan berhenti berdoa kerana Allah maha mengasihani. <strong>- MYNEWSHUB</strong>

<strong>Sumber: myblogsantai.blogspot.com</strong>