KIEV - Presiden baharu Ukraine, Petero Poroshenko semalam menyatakan, negaranya tidak pernah menyerahkan Crimea kepada Rusia.

Menurutnya, negaranya juga akan menjalin hubungan dengan lebih rapat dengan Eropah sekali gus memberikan mesej jelas kepada Rusia.

Crimea diduduki Rusia pada Mac lalu, beberapa minggu selepas para penunjuk perasaan menyingkirkan Presiden pro-Rusia, Viktor Yanukovych.

Wilayah itu diduduki Rusia selepas penduduknya mengundi menerui pungutan suara.

Presiden berusia 48 tahun yang juga bilionair itu mengangkat sumpah di depan anggota-anggota Parlimen.

Poroshenko yang merupakan taikun coklat dipilih pada 25 Mei lalu, tiga bulan selepas Yanukovych melarikan diri dari negara ini selepas berbulan-bulan penunjuk perasaan melancarkan tunjuk perasaan jalanan.

"Warganegara Ukraine tidak akan menikmati keindahan keamanan melainkan kita menyelesaikan hubungan dengan Rusia.

"Rusia menduduki Crimea yang akan menjadi tanah air Ukarine," kata Poroshenko.

Ucapan beliau itu mendapat tepukan sambil berdiri ahli-ahli Parlimen. - Agensi

&nbsp;