KUALA LUMPUR - Syarikat konsesi Lebuhraya Grand Saga di sini akan memberi diskaun tol sebanyak 10 peratus kepada pengguna lebuhraya itu pada 28 Julai ini.

Grand Saga Sdn. Bhd. (Grand Saga) dalam satu kenyataan media memberitahu, pemberian diskaun tol itu bersempena sambutan Hari Raya Aidilfitri.

"Pemberian diskaun tol sebanyak 10 peratus ini selepas pukul 12 tengah malam pada 27 Julai 2014," kata kenyataan itu hari ini.

Menurut kenyataan itu, pemberian diskaun tol itu sebahagian daripada tanggungjawab sosial korporat syarikat itu bersempena musim perayaan. - mynewshub.my