Tehran – Enam orang termasuk tiga gadis di Iran yang ditangkap kerana bergaul bebas antara lelaki dan wanita serta menari dalam rakaman video yang dimuat naik dengan lagu Happy nyanyian Pharrell William, telah dibebaskan selepas mereka bertaubat.

Ia disiarkan dalam stesen televisyen kerajaan.

Bagaimanapun pengarah video tersebut masih ditahan.

Salah seorang daripada mereka, Reihane Taravati, mengumumkan pembebasan tersebut melalui instagramnya.

Mereka ditangkap selepas polis mendapati berlaku pergaulan bebas termasuk bercampur antara lelaki dan wanita ketika menari dan rakaman video tersebut disifatkan sebagai lucah serta menyinggung perasaan orang ramai.

Rakaman tarian itu dijalankan di atas sebuah bumbung bangunan. Hukuman bagi kesalahan tersebut adalah penjara atau sebat atau denda.

Malah wanita dalam rakaman video itu juga tidak memakai hijab, iaitu satu kesalahan dalam undang-undang di Iran.

Video itu dimuatnaik ke dalam Facebook dan Instragram sebelum ia dijadikan privasi.