TANJUNG MALIM - Lebih 50,000 anak ayam rentung dalam satu kebakaran membabitkan ladang ternakan ayam di Kampung Kelawar di sini, hari ini, mengakibatkan kerugian mencecah RM2 juta.

Kebakaran dilaporkan berlaku pada jam 7.30 pagi membabitkan reban ternakan berukuran 40 meter x 135 meter.

Ketua Balai Bomba dan Penyelamat Tanjung Malim, Rahim Shaari berkata, ketika pihaknya tiba di lokasi kejadian, kebakaran sudah pun marak dan membakar satu daripada tiga reban dengan 80 peratus daripadanya terbakar.

"Ketika itu api sedang marak dan jentera bertindak mengawal kebakaran bagi mengelakkan ia merebak ke dua lagi reban yang terletak berhampiran," katanya ketika dihubungi BH. -<strong> BH Online</strong>