KUALA LUMPUR - Miri mencatat Indeks Pencemaran Udara (IPU) sederhana dengan bacaan 53 setakat 9 pagi ini.

Lima lagi kawasan turut mencatat bacaan sederhana iaitu Bakar Arang, Sg Petani (61), Pasir Gudang, Johor (60), Kg Air Putih, Taiping (55), manakala Seberang Jaya 2 dan Perai, Pulau Pinang masing-masing mencatat bacaan 54 dan 52.

Bacaan IPU antara 0 dan 50 dikategori sebagai baik, 51 hingga 100 (sederhana), 101 ke 200 (tidak sihat), 201 hingga 300 (sangat tidak sihat) dan 300 ke atas (bahaya).

Orang ramai boleh merujuk portal http://www.doe.gov.my untuk mengetahui bacaan IPU di kawasan masing-masing. - BERNAMA