Dalam menjalani kehidupan seharian, kita tidak akan dapat lari daripada stress dan masalah.

Ada yang stress dengan pekerjaan yang dilakukan, ada juga yang stress dengan masalah keluarga dan konflik dengan orang tersayang sekali gus menyebabkan kita menjadi stress dan tidak fokus dalam urusan seharian yang dilakukan.

Namun, jangan sesekali terbawa-bawa dengan stress sehingga boleh memberi kesan kepada kesihatan anda pula ya!

Di bawah penulis senaraikan cara-cara 'stress free' yang boleh diaplikasikan dalam hidup anda agar kehidupan menjadi lebih ceria:-

<strong>1. Do Nothing (Tidak berbuat apa-apa)</strong>

Maksudnya di sini, luangkan sekurang-kurangnya lima atau 10 minit anda untuk duduk diam-diam dan tidak berbuat apa-apa. Fokuskan pada suasana persekitaran anda dan tenangkan fikiran anda daripada segala kekusutan yang melanda fikiran anda pada ketika itu.

<strong>2. Laugh Out Loud (Ketawa sepuas hati)</strong>

Pastikan dalam sehari, sekurang-kurangnya ada satu ketika di mana kamu boleh ketawa sepuas hati dalam melepaskan tekanan. Sebagai contoh, sekiranya kerja kamu menghadap komputer sahaja pada sehari hari, jengahlah seketika ke laman Youtube atau menonton sebentar sitkom komedi yang menjadi kegemaran kamu untuk memberikan 'vibe' positif untuk mengembalikan mood anda semula. Untuk ini, penulis cadangkan kamu menonton sitkom 'oldies' Mind Your Language atau pun How I Met Your Mother. Pasti lepas ini, kamu akan tersenyum seorang-seorang. Kan dah hilang <strong><a title=" Khairy Sempat Buat Lawak Walau Stress Kalah Piala Thomas" href="https://www.google.com/url?q=http://mynewshub.my/main/2014/05/26/khairy-sempat-buat-lawak-walau-stress-kalah-piala-thomas/&amp;sa=U&amp;ei=R3iRU5OEPM778QXS1YL4CA&amp;ved=0CAYQFjAA&amp;client=internal-uds-cse&amp;usg=AFQjCNEtq5nPEbtmv5vD0hguAP-UDLYXrA" target="_blank">stress</a></strong> tu..

<strong>3. Tune In (Mendengar muzik)</strong>

Bila kamu stress dengan bebanan kerja, mainkan alunan irama lagu yang lembut seperti jazz, classical ataupun lagu 'country'. Dengar dan sumbatkan di telinga kamu, agar kamu kembali tenang dan dapat melakukan tugasan dengan sebaik mungkin.

<strong>4. Think Happy (Sentiasa gembira)</strong>

Sentiasa fikirkan perkara-perkara yang dapat membuatkan kamu happy. Kalau kamu sentiasa titipkan pesanan ini dalam fikiran pasti hidup anda akan lebih menggembirkan selepas ini.

<strong>5. Hit The Road (Berjalan sebentar)</strong>

Jika kerja kamu duduk sahaja depan komputer, apa kata ambil masa 10 minit untuk berlegar-legar sebentar di kawasan ofis atau pun lepak sebentar di pantry pun okay!

<strong>6. Breathe Easy (Bertenang)</strong>

Untuk seketika, ambil masa untuk bertenang dengan melakukan pernafasan sama seperti sebelum anda memulakan senaman harian, atau dalam kata lain, tarik nafas dan tahan selama lima saat, dan kemudian hembuskannya dan ulangi langkah tersebut dalam lebih kurang lima minit. Cubalah!

<strong>7. Rise Relaxed (Lakukan senaman ringkas sebelum dan selepas tidur)</strong>

Pastikan setiap kali sebelum tidur dan selepas bangkit daripada tidur, anda melakukan sedikit senaman regangan agar sendi-sendi dan otot-otot tidak berasa sengal. Walaupun perkara ini mungkin nampak kecil, namun besar kesannya apabila ianya mampu memberikan rasa tubuh badan yang segar selepas seharian kita tidur dan berehat. - <strong>MYNEWSHUB.MY</strong>

Oleh: <strong>JULIANA JOHAR</strong>

&nbsp;