<p style="text-align: justify;">KUANTAN - Seorang lelaki warga emas maut selepas terjatuh dari tingkat empat bangunan Hospital Sultan Haji Ahmad Shah (Hoshas) Temerloh, malam tadi.</p>
<p style="text-align: justify;">Ketua Polis Daerah Temerloh, Asisten Komisioner Abdul Aziz Salleh berkata dalam kejadian 9.40 malam itu, Tan Chiu Chuan, 72, yang dimasukkan ke wad hospital berkenaan pada Selasa akibat serangan jantung, meninggal dunia di tempat kejadian.</p>
<p style="text-align: justify;">"Warga emas dari Kampung Baru Triang dekat Bera itu dikatakan terjatuh dari tingkat empat bangunan hospital berkenaan.</p>
<p style="text-align: justify;">"Bagaimanapun polis sedang menyiasat sama ada mangsa terjatuh atau bertindak terjun dari bangunan itu," katanya hari ini.</p>
<p style="text-align: justify;">Kes diklasifikasikan sebagai mati mengejut, katanya. - BERNAMA</p>