<strong>KUALA LUMPUR, 18 JUN 2014:</strong> Barisan graduan dari Universiti Teknologi Mara (UiTM) telah menghangatkan pertunjukan pembukaan Minggu Fesyen Kuala Lumpur 2014 (KLFW2014) yang berlangsung sekitar jam 12.30 tengah hari semalam.

Kemunculan deretan koleksi <em>ready to wear </em>daripada lapan pereka fesyen institusi pengajian berprestij berkenaan sekali gus telah mengegarkan laluan runway KLFW2014 yang sekali lagi memilih pusat beli-belah Pavilion sebagai lokasi penganjuran acara.

<img class="aligncenter" src="http://murai.com.my/Portals/18/KLFW%202014/UiTM/klfwuitm-1.jpg" alt="" />

Bukan calang-calang rekaan, kelapan-lapan pereka fesyen muda berbakat besar itu merupakan graduan terpilih daripada UiTM, di mana setiap satu rekaan mereka telah disaring dan diperinci untuk disesuaikan dengan klasifikasi minggu fesyen berkenaan.

Malah portal murai.com.my yang berkesempatan menyaksikan persembahan mereka, turut terkesima dengan kualiti rekaan masing-masing di atas pentas KLFW2014 jika mahu dibandingkan dengan rekaan mereka ketika pertunjukan akhir di universiti berkenaan.

<img class="aligncenter" src="http://murai.com.my/Portals/18/KLFW%202014/UiTM/klfwuitm-2.jpg" alt="" />

Antara yang menarik perhatian kebanyakan penggemar fesyen iaitu koleksi Mandala daripada pereka fesyen Fiq Farharn yang mengetengahkan cetakan grafik sebagai kekuatan dipersembahkan di atas deretan persalinan kasual.

Tidak seperti ketika pertunjukannya yang lalu, koleksi Fiq Farharn kali ini dipertingkatkan dengan potongan sempurna seperti pada celana panjang mahupun pendek, jaket dan juga top memikat bagi memastikan si pemakai rasa lebih selesa serta berkeyakinan tinggi.

Pereka fesyen Safira Syukri menggoda lantai runway dengan gaun merah menyala  yang terhias bow besar di atasnya, sekaligus membuatkan rekaannya tampak <em>classy</em> lagi menawan meskipun dalam hipunan ready to wear.

<img class="aligncenter" src="http://murai.com.my/Portals/18/KLFW%202014/UiTM/klfwuitm-3.jpg" alt="" />

Sementara itu Wan Aizat Ghani tampil tersendiri dengan motif kuda pada koleksi yang berimaginasikan dunia equestrian dan turut mendapat perhatian puluhan lensa kamera kala pertama kali model melangkah masuk.

Tidak ketinggalan kebijaksanaan Fiq Bah yang membawa penonton mengembara ke negara matahari terbit dengan deretan persalinan rekaannya yang cukup inovatif tetapi masih relevan untuk masyarakat di negara ini.

Begitu pula dengan Zaimi Zulkafli yang memilih putih salju sebagai permainan koleksinya yang dibiaskan di atas gaun malam mahupun persalinan kasual serba <strong><a title=" Suami Tak Marah Zila Bakarin Pakai Busana Terbelah" href="https://www.google.com/url?q=http://mynewshub.my/main/2014/05/28/suami-zila-bakarin-beri-kebebasan-gayakan-busana-terbelah/&amp;sa=U&amp;ei=y2-iU62ZKZKTyASG64CoDA&amp;ved=0CAoQFjAC&amp;client=internal-uds-cse&amp;usg=AFQjCNFLY-0989VT6oWZYwRG6iNvm6jcQw" target="_blank">glamor</a></strong>.

Kesemua mereka punyai citarasa yang tinggi dalam melahirkan sebuah koleksi terbaik bagi menggalakan masyarakat di negara ini untuk menghargai rekaan <em>ready to wear </em>rekaan pereka fesyen tempatan. Tahniah! - Murai