<p style="text-align: justify;">KUALA LUMPUR - DAP mengakui calonnya bagi Pilihan Raya Kecil (PRK) Teluk Intan, Dyana Sofya Mohd Daud belum pasti dapat memenangi pilihan raya tersebut</p>
<p style="text-align: justify;">Penasihatnya, Lim Kit Siang mendakwa, peluang untuk Dyana Sofya menang PRK Teluk Intan cuma antara 40 hingga 60 peratus.</p>
<p style="text-align: justify;">“Saya pasti Dyana Sofya menang PRK Teluk Intan jika undian dibuat oleh `netizens’ (warga internet) tetapi yang saya bimbang yang akan mengundi kira-kira 60,000 pengundi di Teluk Intan.</p>
<p style="text-align: justify;">“Sebab itu saya katakan DAP adalah `underdog’ dalam PRK Teluk Intan,” katanya melalui satu kenyataan media hari ini.</p>
<p style="text-align: justify;">Sehubungan itu, Kit Siang kononnya mendakwa beliau `membuat panggilan kecemasan’ kepada semua `netizens’ membantu memenangkan Dyana Sofya.</p>
<p style="text-align: justify;">Media pada 17 Mei lalu melaporkan Dyana Sofya yang juga Setiusaha Politik Kit Siang diumumkan sebagai calon DAP pada PRK Parlimen Teluk Intan 31 Mei ini.</p>
<p style="text-align: justify;">Setiausaha Agung DAP, Lim Guan Eng pada waktu itu berkata, Dyana Sofya merupakan pilihan terbaik untuk parti itu mempertahankan kerusi Parlimen Teluk Intan. - mynewshub.my</p>