Parti PAS kini dilihat sudah menjalankan satu peranan baru tatkala menjelang sambutan Aidilfitri tahun ini apabila mereka didakwa mengutip zakat fitrah secara sendiri.

Diketahui, sebuah parti politik tidak mempunyai kuasa mengutip apa sahaja zakat kerana ia adalah hak dan kuasa dalam kerajaan negeri.

Tersebar di laman internet gambar sekeping resit dari parti PAS tetapi ia diubah menjadi resit penerimaan zakat fitrah dibuat oleh seorang wanita dengan bayaran RM7 seorang.

Secara jelasnya, PAS sudah pun melangkaui peranan jabatan agama kerajaan negeri untuk mengutip zakat fitrah melalui amil-amil yang dilantik oleh pihak kerajaan negeri.

Adakah zakat fitrah yang dikutip oleh PAS ini digunakan untuk diberikan kepada para asnaf yang lapan atau ia akan digunakan juga untuk membiayai aktiviti politik parti itu.

Menurut laman sosial Facebook, ada komen yang diterima di laman Friend's Of Barisan Nasional (BN) mengatakan bahawa ia sudah lama berlaku di mana ahli PAS memilih membayar zakat kepada Amil yang dilantik PAS dan bukan dari kerajaan negeri.

Tidak dapat dipastikan sama ada zakat fitrah yang dibayar bukan pada Amil yang diiktiraf oleh pemimpin sebuah negeri sah atau tidak.