KUALA LUMPUR - Aliran trafik di beberapa lebuh raya utama di semenanjung dilapor lancar setakat 9 pagi ini.

Jurucakap Pusat Kawalan Trafik Plus Expressway berkata trafik menuju keselatan dari plaza tol Sungai Besi dilapor bergerak lancar.

"Satu kemalangan berlaku di KM 94.9 dari Sungai Petani ke Gurun namun trafik tetap lancar," katanya ketika dihubungi Bernama di sini hari ini.

Sementara itu, jurucakap Lembaga Lebuhraya Malaysia (LLM) berkata aliran trafik di Lebuhraya Kesas dan Lebuhraya Pantai Baharu (NPE) juga lancar setakat 9 pagi ini.

Twitter LLM melaporkan satu kemalangan berlaku di KM 42.8 dari Sedenak ke Simpang Renggam namun aliran trafik lancar selepas insiden itu diselesaikan.

Maklumat terkini trafik boleh didapati menerusi talian bebas tol PLUSline 1800-88-0000 atau laman sesawang www.twitter.com/plustrafik. - BERNAMA