Selepas gambar peserta demonstrasi membantah kenaikan Cukai Barangan dan Perkhidmatan (CBP) <a title="ANTI GST: Peserta Perhimpunan Bawa Bayi, Kanak-Kanak" href="https://www.google.com/url?q=http://mynewshub.my/2014/05/01/peserta-perhimpunan-bantah-cbp-bawa-kanak-kanak/&amp;sa=U&amp;ei=tJZkU6fnEsGKrQfCt4G4BQ&amp;ved=0CAUQFjAA&amp;client=internal-uds-cse&amp;usg=AFQjCNEKmFKaNwPS9eqRRrk-wgU0gfvaGQ" target="_blank">membawa anak-anak kecil</a> ketika berpiket 1 Mei lalu tersebar di alam siber, kini gambar seorang lelaki dengan pistol tersisip di pinggang menjadi bualan ramai.

Lelaki yang memakai baju merah seperti majoriti peserta demonstrasi yang hadir pada hari berkenaan kelihatan tidak berusaha menyembunyikan pistol yang dibawanya itu.

Justeru kalau ditanya pada kami, rasanya dia mungkin salah seorang anggota polis berpakaian preman yang ditugaskan untuk menjaga ketenteraman awam pada hari tersebut.

Perhimpunan yang diadakan pada hari cuti umum Hari Buruh di Dataran Merdeka kelmarin dianjurkan beberapa badan bukan kerajaan dengan sokongan parti politik pembangkang, kononnya untuk menyuarakan <a title="Perlu Lebih Agresif Anjur Kempen Penerangan CBP" href="https://www.google.com/url?q=http://mynewshub.my/2014/05/03/perlu-lebih-agresif-anjur-kempen-penerangan-cbp/&amp;sa=U&amp;ei=LZZkU7fYEMSFrQel1IDIAg&amp;ved=0CAYQFjAA&amp;client=internal-uds-cse&amp;usg=AFQjCNGyMei4TP8ucAHP0Ugx78VICgowCw" target="_blank">bantahan rakyat</a> terhadap CBP yang akan dilaksanakan bermula 1 April tahun depan.

Antara yang hadir adalah Ketua Pembangkang Datuk Seri Anwar Ibrahim, Timbalan Presiden Parti Keadilan Rakyat (PKR) Azmin Ali, Naib Presiden PKR R. Sivarasa dan Timbalan Presiden PAS Mohamad Sabu.

<strong>- REM RAMZI / MYNEWSHUB</strong>
<strong>Sumber Gambar: greenboc.blogspot.com</strong>