<strong>PENEMUAN</strong> poskad yang koyak di lokasi nahas MH17 baru-baru ini hampir membuatkan airmata seorang lelaki gugur.

Seorang wanita menulis sekeping poskad untuk dikirim kepada tunangnya yang dikenali sebagai Mr. Tsai di Taiwan.

Wanita itu memberitahu dia akan ke Taiwan dengan menaiki sebuah pesawat dari Belanda.

Ketika poskad itu ditemui di lokasi nahas, ramai menyangka wanita itu telah menaiki pesawat malang tersebut.

Rupa-rupanya wanita berkenaan telah menaiki sebuah pesawat lain.

Dia mengirim poskad itu di lapangan terbang sebelum berlepas.

Walaupun Mr. Tsai 'pening' bagaimana poskad itu boleh ditemui di lokasi nahas, namun baginya itu tidak menjadi persoalan besar.

Yang penting tunangnya selamat dan dia serta wanita yang dicintanya itu akan dapat mendirikan rumah tangga seperti yang mereka rancang hujung bulan ini.

Inilah yang dikatakan takdir....- <strong>Mynewshub.my</strong>