KUALA LUMPUR - Suasana awam hitam seolah-olah meresapi kawasan Dataran Merdeka malam ini, apabila kawasan tersebut dipenuhi oleh ribuan peserta Turun yang memakai pakaian serba hitam.

Pakaian hitam (baju T) tersebut yang tertera perkataan Turun itu dipakai hampir majoriti peserta, menjadikan Dataran Merdeka seoalah-olah berada dalam zon 'kegelapan'.

Laungan reformasi, hidup rakyat serta turunkan kos hidup rakyat bergema hampir di keseluruhan kawasan Dataran Merdeka setakat ini.

Sementara,Konsert 'KL New Year Countdown 2014' anjuran Dewan Bandaraya Kuala Lumpur (DBKL) yang sepatutnya di tamatkan jam 12 malam ini terpaksa dihentikan dek kerana 'kejayaan' peserta Turun  masuk ke kawasan Padang Dataran Merdeka.

Setakat ini, peserta telah 'berjaya' menguasai Dataran Merdeka, namu begitu suasana masih berada dalam keadaan terkawal. - Sinar Harian