KUALA LUMPUR - Empat kawasan mencatatkan bacaan Indeks Pencemaran Udara (IPU) sederhana setakat pukul 10 pagi ini.

Menurut portal Jabatan Alam Sekitar (JAS) empat kawasan berkenaan ialah Pasir Gudang (58), Seri Manjung (56), Taiping (54) dan Sungai Petani (51).

Kawasan-kawasan lain mencatat bacaan IPU baik.

Bacaan IPU antara 0 dan 50 dikategorikan baik, 51 hingga 100 (sederhana), 101 ke 200 (tidak sihat), 201 hingga 300 (sangat tidak sihat) dan 300 ke atas (berbahaya).

Orang ramai boleh merujuk portal www.doe.gov.my untuk mengetahui bacaan IPU semasa. - BERNAMA