PERTANDINGAN Piadato Antarabangsa Bahasa Melayu Piala Perdana Menteri (PABM) 2014 bakal bermula peringkat pertamanya pada 22 hingga 24 April ini di Universiti Putra Malaysia (UPM).

Peringkat pertama merupakan pertandingan peringkat saringan dan separuh akhir sebelum pertandingan akhir akan diadakan pada 25 April depan.

Pemenang bakal membawa wang tunai berjumlah sehingga US$7,000 Dolar Amerika.

Pertandingan pada kali ini juga bertemakan "Pengantarabangsaan <strong><a title="Bahasa Melayu Ada Potensi Jadi Bahasa Dunia" href="https://www.google.com/url?q=http://mynewshub.my/2014/01/14/bahasa-melayu-ada-potensi-jadi-bahasa-dunia/&amp;sa=U&amp;ei=e41PU6fwJ8WErAflvIHAAQ&amp;ved=0CAgQFjAB&amp;client=internal-uds-cse&amp;usg=AFQjCNF72RgmoRqqhKqAZDOAWwQ7ivyXmw" target="_blank">Bahasa Melayu</a></strong>" bakal menampilkan 82 orang peserta awal dari pelbagai negara.

Dalam kata aluan <strong><a title="Perdana Menteri Pemimpin Berjiwa Besar" href="https://www.google.com/url?q=http://mynewshub.my/2014/01/25/perdana-menteri-pemimpin-berjiwa-besar/&amp;sa=U&amp;ei=o41PU7b4CNavyASr34GYBQ&amp;ved=0CBIQFjAG&amp;client=internal-uds-cse&amp;usg=AFQjCNGeBWmoKHhhMw70RbVUeRKDIS7H6Q" target="_blank">Perdana Menteri </a></strong>Datuk Seri Najib Tun Razak sempena PABM, beliau berkata Bahasa Melayu mempunyai potensi besar untuk dieksport dan digunakan di peringkat dunia.

"Bahasa Melayu mempunyai potensi yang sangat besar. Keupayaan bahasa Melayu ini telah merencanakan usaha mengajarnya kepada penutur asing.

<strong>"Di Eropah Barat misalnya, bahasa Melayu telah mencapai tahap yang mapan. Sastera dan budaya Melayu diajar secara meluas di institusi pendidikan yang berpengaruh, selain penerbitan berpuluh ribu artikel mengenai pelbagai perihal bahasa Melayu.</strong>

"Saya meletakkan harapan yang tinggi agar PABM akan menjadi acara tahunan dengan penglibatan lebih banyak negara bangsa bagi mengangkat martabat bahasa Melayu ke satu kedudukan yang tinggi dan gah di persada dunia," kata Najib.

Pada 19 April akan dilangsungkan sesi pengundian dan bengkel penyampaian <strong><a title="PABM: Gelagat Lucu Warnai Peringkat Separuh Akhir " href="https://www.google.com/url?q=http://mynewshub.my/2012/03/07/pabm-gelagat-lucu-warnai-peringkat-separuh-akhir-pertandingan/&amp;sa=U&amp;ei=041PU8aNCMuXyASA-YCQAg&amp;ved=0CBIQFjAG&amp;client=internal-uds-cse&amp;usg=AFQjCNErrPVPETQzTC-oZAAn8EMm6KLFAA" target="_blank">pidato</a></strong> selama dua hari di Hotel RHR di Universiti Tenaga Nasional (UNITEN) di Bangi.

<strong>Para peserta akan juga dibawa melawat kediaman rasmi Najib di Kompleks Seri Perdana, Putrajaya dan juga lawatan di sekitar Kuala Lumpur serta bakal disajikan makan malam anjuran <a title="Wakil Media Dalam Pelayaran Superstar Libra" href="https://www.google.com/url?q=http://mynewshub.my/2013/12/28/wakil-media-dalam-pelayaran-superstar-libra/&amp;sa=U&amp;ei=LI5PU4XjF8WBiQf5uIG4Ag&amp;ved=0CAoQFjACODw&amp;client=internal-uds-cse&amp;usg=AFQjCNE53C4Y2Fsuwq-JL20u2SjE2Zylpw" target="_blank">Tourism Malaysia</a> pada hari ketiga pada 21 April ini.</strong>

Barisan peserta yang berjaya ke peringkat separuh akhir bakal diketahui pada hari kelima dan pengumuman peserta yang berjaya ke peringkat akhir akan diketahui keesokannya.

<strong>Selepas pertandingan akhir pada 25 April, para peserta pertandingan akan merasai pengalaman istimewa menginap bertemakan konsep anak angkat di Felda Sungai Tengi di Hulu Selangor pada 26 April.</strong>

Di sana mereka akan diberi peluang bermain wau dan juga mengadakan aktiviti santai bersama dengan keluarga angkat.

Beberapa siri lawatan ke lokasi menarik sekitar Hulu Selangor juga diatur antaranya berkelah di Sungai Inki, Kalumpang, lawatan ke Kilang Sawit dan Biogas Sungai Tengi, lawatan ke Pusat Konservasi Hidupan Liar Sungai Dusun dan juga kenduri kampung.

Terus ikuti laman portal <strong><a title="Portal Mynewshub" href="http://mynewshub.my/" target="_blank">www.mynewshub.my</a></strong> sebagai media rasmi PABM bagi maklumat terkini dan perkembangan PABM sepanjang ia berlangsung. -<strong> MYNEWSHUB.MY</strong>

Oleh : <strong>IBNU KHUSAIRY ARIS</strong>