ABUJA - Presiden Nigeria, Goodluck Ebele Jonathan hari ini mengisytiharkan perintah darurat di negara itu berikutan penularan wabak Ebola yang sudah meragut dua nyawa.

“Presiden Goodluck Ebele Jonathan di Abuja isytihar darurat bagi mengawal dan membendung virus Ebola di Nigeria," demikian kenyataan yang dikeluarkan pejabat Presiden.
Jonathan meminta penduduk agar menghindari perkumpulan yang besar bagi membendung jangkitan virus yang membawa maut itu.

“Kumpulan agama dan politik, perkumpulan membabitkan kaum atau ahli keluarga, persatuan atau badan yang lain perlu dikurangkan aktiviti dan mengelak daripada berkumpulan dalam jumlah yang ramai," kata kenyataan itu.

Jonathan juga meluluskan dana segera 1.9 bilion naira (AS$11.67 juta) bagi memerangi virus Ebola daripada merebak.

Antara langkah segera yang diambil kerajaan ialah mewujudkan pusat kuarantin, saringan dan pemantauan.

Semalam, Nigeria mengesahkan lima kes Ebola terbaharu yang dikesan di Lagos dan kematian kedua akibat virus itu menjadikan jumlah korban kepada tujuh orang. - AFP