SEREMBAN - Yang di-Pertuan Besar Negeri Sembilan, Tuanku Muhriz ibni Almarhum Tuanku Munawir berkenan mengadakan Istana Terbuka di Istana Besar Seri Menanti, Kuala Pilah pada Aidilfitri pertama.

Setiausaha Sulit baginda, Mohd Zahirin Adnan berkata, majlis akan berlangsung dari pukul 10.30 pagi hingga 2 petang.

Rakyat adalah dijemput ke majlis tersebut.

"Baginda turut dijadual berangkat ke Masjid Diraja Tuanku Munawir untuk menunaikan solat sunat Aidilfitri pada sebelah pagi sebelum berangkat ke Makam Diraja bagi menyempurnakan majlis tahlil," katanya. - BERNAMA