<p style="text-align: justify;">Amerika Syarikat – Sebuah bar di New York, Mother's Ruin dikecam hebat kerana tidak sensitif selepas menyediakan hidangan yang dinamakan sempena pesawat Malaysia Airlines MH370 yang hilang sejak sebulan lalu.</p>
<p style="text-align: justify;">Minuman Flight 370 itu diletakkan dalam senarai minuman keras minggu lalu, tidak lama selepas Perdana Menteri, Datuk Seri Najib Tun Razak menyatakan bahawa pesawat itu berakhir di selatan Lautan Hindi.</p>
<p style="text-align: justify;">``Kami menukar minuman setiap hari. Kami menambah satu minuman (Flight 370) ke dalam menu pada setiap Isnin,’’ kata pelayannya.</p>
<p style="text-align: justify;">Minuman berharga $13 itu mengandungi campuran gin, lemon dan anggur.</p>
<p style="text-align: justify;">Mother's Ruin dibuka pada 2011 oleh TJ Lynch serta Richard Knapp dan ia popular di kawasan Nolita.</p>
<p style="text-align: justify;">Jurucakap bar itu bagaimanapun tidak dapat dihubungi.</p>