LONDON - Lelaki 47 tahun yang disyaki menipu kononnya terdapat bom di dalam pesawat Qatar Airways dihantar untuk pemeriksaan kesihatan mental.

Polis Greater Manchester berkata lelaki itu diperiksa oleh kakitangan perubatan dan sepasukan pegawai perubatan mental berikutan penahanannya. Polis tidak mengumumkan namanya.

Jet pejuang Britain dikerah bergegas untuk mengiringi Penerbangan 23 Qatar Airways itu yang membawa 269 penumpang dan 13 anggota kru ketika ia dalam penerbangan dari Doha, Qatar. Ia mendarat tanpa sebarang kejadian semalam di lapangan terbang Manchester, destinasi asal penerbangan itu.

Dalam satu kenyataan, Qatar Airways berkata anggota kru pesawat Airbus A330-300 itu menerima ancaman mengenai kemungkinan ada peranti tertentu di dalam pesawat berkenaan dan menghubungi pihak berkuasa Britain dengan serta-merta. - AP