KUALA LUMPUR - Polis Diraja Malaysia (PDRM) sentiasa memantau kegiatan individu atau pertubuhan yang meminta derma untuk tabung kemanusiaan tanpa permit.

Ketua Polis Negara, Tan Sri Khalid Abu Bakar berkata, sebarang kegiatan untuk mengutip derma untuk sesuatu kempen kemanusiaan perlu memohon dan mendapatkan permit daripada PDRM.

"Adalah salah jika mereka yang tidak memohon dan tidak mempunyai permit

untuk menjalankan aktiviti itu kepada orang awam.

"Mereka boleh ditangkap dan dikenakan tindakan undang-undang," katanya ketika dihubungi hari ini.

Beliau berkata demikian ketika diminta mengulas dakwaan terdapat sindiket

yang cuba mengaut untung dengan mengutip derma tabung kemanusiaan untuk

Palestin dan Gaza. - BERNAMA