KUALA LUMPUR - Kualiti udara di 24 kawasan di seluruh negara mencatatkan bacaan Indeks Pencemaran Udara (IPU) sederhana setakat jam 8 pagi tadi.

Menurut portal Jabatan Alam Sekitar (JAS) antara kawasan itu ialah Bakar Arang mencatatkan IPU (61), Indera Mahkota (54), Seri Manjong (52), Kuching (66), Kemaman (51), Putrajaya (53) dan Pelabuhan Klang (63).

Sementara 27 kawasan lagi mencatatkan IPU baik.

Bacaan IPU antara 0 dan 50 dikategori sebagai baik, 51 hingga 100 (sederhana), 100 ke 200 (tidak sihat), 200 hingga 300 (sangat tidak sihat) dan 300 ke atas (berbahaya).

Orang ramai boleh merujuk portal www.doe.gov.my untuk mengetahui bacaan IPU semasa. - BERNAMA