<strong>Pelbagai versi lagu Hari Raya dimainkan di stesen radio dan juga televisyen sepanjang sebulan sambutan Aidilfitri bagi menyambut ketibaan Syawal.</strong>

<strong>Tidak kurang juga ada sesetengah individu yang berminat menjadi kreatif dengan menghasilkan karya lagu Hari Raya berbentuk penyampaian Simfoni Orkestra.</strong>

Itulah yang dilakukan oleh seorang komposer, Onn San yang dilihat begitu pakar dalam menggubah lagu tetapi ia membawa hasil yang sama seolah-olah seperti satu persembahan okrkestra yang begitu merdu didengar.

Biarpun, lagu ini sudah pun digubah tahun lepas tetapi ia kembali viral apabila ia disebarkan di beberapa laman sosial seperti laman Facebook sempena sambutan Hari Raya kali ini.

Susunan muzik oleh Onn San, begitu menarik dan pasti kita akan terfikir ia dirakamkan ketika satu persembahan simfoni.

Beberapa elemen alat muzik yang biasanya ada di dalam satu orkestra seperti piano, seksofon, biola, bass dan trumpet kesemuanya lengkap.

http://www.youtube.com/watch?v=ug9Vv90l5XU&amp;list=TLB9n2DqSYvj_8e2U7ifRoT9pteZAFnab9

Tidak diberitahu bagaimana dia menghasilkannya ataupun menggunakan peralatan apa untuk menjadikan susunan muzik sebegitu yang menarik dan enak didengar. - <strong>MYNEWSHUB.MY</strong>

Oleh : <strong>IKA</strong>