<p style="text-align: justify;">KHAR - Seorang suri rumah Pakistan yang tidak tahu membaca dan menulis mencipta sejarah di negara ini apabila dia akan bertanding menjadi wakil rakyat di kubu kuat Taliban pada 11 Mei depan.</p>
<p style="text-align: justify;">Suri rumah itu, Badam Zari, 53 yang merupakan isteri seorang guru besar mempunyai peluang tipis untuk menang.</p>
<p style="text-align: justify;">"Saya bertanding dengan penuh keterujaan dengan hati yang suci dan suara hati yang jelas.</p>
<p style="text-align: justify;">"Keazaman saya adalah untuk mendidik generasi masa depan, kanak-kanak perempuan dan wanita serta berkhidmat untuk mereka," katanya kepada agensi berita AFP menerusi telefon dari daerah Bajaur.</p>
<p style="text-align: justify;">"Saya mengetahui bahawa saya merupakan wanita pertama yang akan bertanding dan berharap akan menang," tambahnya.</p>
<p style="text-align: justify;">Dia akan bertanding atas tiket bebas di daerah tersebut.</p>
<p style="text-align: justify;">Daerah itu terletak di kawasan pergunungan dan merupakan antara yang paling miskin dan ramai penduduknya tidak berpendidikan.</p>
<p style="text-align: justify;">"Saya tidak berasa takut. saya tidak pernah menerima ancaman daripada mana-mana pihak," katanya.</p>
<p style="text-align: justify;">Beberapa pegawai Suruhanjaya Pilihan Raya menyatakan kelmarin, permohonannya untuk bertanding telah diterima.</p>
<p style="text-align: justify;">Undang-undang Pakistan tidak melarang calon yang buta huruf bertanding untuk menjadi wakil rakyat.</p>
<p style="text-align: justify;">Bajaur merupakan kubu kuat kumpulan Taliban, Al-Qaeda dan beberapa pertubuhan militan lain.</p>
<p style="text-align: justify;">Daerah tersebut menjadi lokasi pertempuran antara tentera Pakistan dengan kumpulan militan. - AFP</p>
<p style="text-align: justify;"></p>