Empat isyarat ping yang menjadi fokus pencarian pesawat Malaysia Airlines (MAS) <strong><a title="Data MH370 Akan Dikaji Semula – Hishammuddin" href="http://mynewshub.my/main/2014/05/17/data-mh370-akan-dikaji-semula-hishammuddin/" target="_blank">MH370</a></strong> sejak tujuh minggu lalu, kini diyakini bukan berpunca dari alat perakam data penerbangan pesawat itu.

Laporan di laman web CNN memetik kenyataan dari sumber Tentera Laut Amerika Syarikat (AS).

Keyakinan itu tercetus semalam apabila pasukan mencari dasar laut menamatkan operasi mencari fasa pertama dengan lengkap mengimbas 329 batu nautika permukaan dasar di selatan <strong><a title="Kapal Selam Bluefin-21 Teruskan Semula Operasi Kesan MH370" href="http://mynewshub.my/main/2014/05/22/kapal-selam-bluefin-21-teruskan-semula-operasi-kesan-mh370/" target="_blank">Lautan Hindi</a></strong> tanpa menemui sebarang serpihan atau pun objek berkaitan pesawat itu.

Pihak berkuasa kini sudah mempercayai keempat-empat isyarat akustik berkenaan tidak datang dari perakam data pesawat tetapi ia mungkin berpunca dari peralatan buatan manusia lain yang tidak berkaitan dengan pesawat itu.

Sumber CNN memetik Timbalan Pengarah Tentera Laut AS bagi Kejuruteraan Lautan Michael Dean.

<strong>"Jika isyarat ping itu hadir dari kotak hitam itu, pasukan pencarian pasti sudah menemuinya," katanya.</strong>

Pesawat MH370 jenis Boeing 777-200ER itu hilang pada 8 Mac lalu ketika dalam penerbangan dari Kuala Lumpur ke Beijing, <strong><a title="PM Pulang Segera Malam Ini Dari China" href="http://mynewshub.my/main/2014/05/28/pm-pulang-segera-malam-ini-dari-china/" target="_blank">China</a></strong>.

<strong>"Kita sentiasa bimbang untuk meletakan alatan elektronik ke dalam air kerana jika air mula masuk ke dalam alatan itu dan menyebabkan litar pintas, kemungkinan besar ia akan menghasilkan gelombang," jelasnya.</strong>

Bagaimanapun, beliau berkata pihak pasukan pencarian tidak boleh menolak terus bahawa isyarat ping itu tidak datang dari kotak hitam tetapi sehingga kini tiada bukti kukuh ia hadir dari peralatan berkenaan.

Dari pihak Tentera Laut AS melalui jurucakapnya berkata kenyataan Dean itu adalah berunsur "spekulasi dan pra-matang,".

Jurucakap itu Christopher Johnson berkata Tentera Laut AS kini sedang bekerjasama dengan rakan dalam pasukan mencari untuk kembali memahami isyarat akustik yang dirakamkan oleh alat pengesan ping berkenaan.

"Kami akan membincangkan perkembangan ini dengan pihak berkuasa Australia yang mengetuai operasi ini pada ketika ini," kata Christopher. - Oleh :<strong> IKA</strong> |  <strong>MYNEWSHUB.MY</strong>