B Shoe ialah sebuah kasut pintar yang dicipta bagi mengurangkan risiko pemakainya daripada terjatuh.

Menurut pengeluar B Shoe, bahagian tapak kasut ini mempunyai sistem bermotor yang dapat mengesan jika pemakainya mula kehilangan imbangan badan.

Ianya kemudian secara automatik akan menggerakkan tapak kaki yang mula kehilangan imbangan ke belakang bagi menghalang pemakai daripada terjatuh.

Menggerakkan kaki ke belakang adalah reaksi normal yang biasa kita lakukan apabila ingin terjatuh tetapi apabila kita semakin tua reaksi otak dan otot kita menjadi perlahan mengakibatkan kita gagal melakukannya dengan pantas.

B Shoe berharap ciptaan kasut pintar mereka ini dapat mengurangkan jumlah warga tua yang terjatuh setiap tahun sekali gus dapat mengurangkan risiko kecederaan yang kebiasaannya dialami akibat ketidak seimbangan tersebut. - <strong>MYNEWSHUB.MY</strong>

Oleh: <strong>hzqahmd</strong>