Nampaknya bersungguh-sungguh benar DAP mahu menang di PRK Teluk Intan hingga sanggup berbuat apa sahaja begitu juga calon yang diletakkan mereka, Dyana Sofya.

Jika sebelum ini <a title="Ibu Dyana Sofya Umum Keluar Dari Perkasa" href="http://mynewshub.my/main/2014/05/27/ibu-dyana-sofya-umum-keluar-dari-perkasa/" target="_blank">ibu Dyana</a> sanggup meninggalkan Perkasa demi 'membersihkan' nama anaknya di mata pengundi Cina, kini DAP mencuba strategi menggunakan imbuhan wang pula untuk memenangi hati rakyat Teluk Intan.

Pagi tadi antara jam 9 pagi hingga 11 pagi, para pengundi dilobi untuk turut serta dalam program dinamakan "JOM ISI MINYAK PERCUMA!" bersama Dyana Sofya di stesen minyak Shell, Jalan Changkat Jong.

Dari satu sudut, tidakkah ini umpama satu suapan sebagai dorongan untuk pengundi menyokong DAP atau lebih mudah dipanggil rasuah politik secara terang-terangan?

Mungkin DAP dah terlalu terdesak untuk memenangi hati pengundi apabila calon yang mereka letak ini tidak cukup kuat kredibilitinya hingga terpaksa menggunakan suapan minyak untuk meningkatkan populariti. - MYNEWSHUB.MY

Oleh: REM RAMZI