<p style="text-align: left;">Beirut - Seminggu selepas serangan bom yang mengorbankan bekas Menteri Kewangan Lubnan, Mohammed Chatah, Beirut sekali lagi digegarkan letupan.</p>
<p style="text-align: left;">Lima disahkan terbunuh sementara 77 lagi cedera di Haret Hreik, kawasan yang dikuasai Hezbollah.</p>
<p style="text-align: left;">Menteri Kesihatan Lubnan, Ali Hassan Khalil mengesahkan perkara tersebut.</p>
<p style="text-align: left;">Punca letupan masih dalam siasatan namun pihak berkuasa tempatan percaya ia berpunca daripada bom kereta.</p>
<p style="text-align: left;">Jika disahkan benar, bermakna ini merupakan gelombang serangan bom terbaru di Lubnan yang terkena tempias perang saudara jirannya, Syria.</p>
<p style="text-align: left;">Menteri Dalam Negeri, Marwan Charbel menyifatkan letupan tersebut berpunca daripada pengebom berani mati.</p>
<p style="text-align: left;">Bagaimanapun, jurufoto AFP mengakui melihat beberapa buah kenderaan yang hangus terbakar serta mengeluarkan kepulan asap yang banyak.</p>
<p style="text-align: left;">Serangan nekad sejak beberapa bulan lalu menyaksikan kejiranan Sunnah dan Syiah dijadikan sasaran.</p>
<p style="text-align: left;">Menurut stesen televisyen, Manar TV yang dikawal Hezbollah, letupan berlaku hanya beberapa ratus meter dari pejabat pertubuhan berkenaan.</p>
<p style="text-align: left;">Haret Hreik terletak tidak jauh dari Bir el Abed, lokasi bom kereta yang meragut 20 nyawa Ogos lalu.</p>
<p style="text-align: left;">Oleh: <strong>HARITS ASYRAF</strong></p>
<p style="text-align: left;">Sumber/Foto: <strong>Washington Post &amp; AFP</strong></p>