KUALA LUMPUR - Sebanyak 537 akaun pengguna di beberapa kawasan di Tanah Merah, Kelantan akan mengalami gangguan bekalan air bersih esok bermula pukul 9 malam hingga 5 pagi.

Air Kelantan Sdn. Bhd. (AKSB) dalam satu kenyataan media memberitahu, gangguan bekalan itu disebabkan kerja-kerja penukaran Sluice Valve di Kampung Belimbing, Kampung Jelatok dan di hadapan Petronas di Jalan Belimbing.

“Kawasan terlibat adalah Sungai Keladi, Pasir Genda, Bukit Panau, Kampung Tengah, Kampung Belimbing, Kampung Jelatok, Bukit Ms, Kampung Salok, Bukit Merah, Kampung Maka,Tmn Cahaya Binaraya dan kawasan-kawasan sekitar,” kata kenyataan itu hari ini.

Sehubungan itu, AKSB meminta orang ramai di kawasan yang bakal terjejas supaya menyimpan air mencukupi dan menggunakannya secara berhemah dan menghubungi talian 1300-88-2572 untuk maklumat lanjut. - mynewshub.my