SEMPENA cuti Hari Raya Aidilfitri nanti, sebanyak 1.5 juta kenderaan dijangka akan menggunakan Lebuhraya Utara-Selatan pada hari-hari puncak iaitu 25, 26, dan 27 Julai serta 1, 2, dan 3 Ogos setiap hari.

Pengarah Urusan PLUS Malaysia Berhad (PLUS), Datuk Noorizah Abd Hamid berkata, jumlah tersebut merupakan peningkatan sebanyak 25 peratus berbanding 1.2 juta kenderaan sehari pada hari-hari biasa.

<strong>"Oleh itu, kami menggesa orang ramai digesa supaya merancang perjalanan balik kampung mereka menjelang cuti Hari Raya Aidilfitri yang akan datang berdasarkan jadual Cadangan Waktu Perjalanan (TTA) yang dikeluarkan oleh PLUS,”</strong> tambah Noorizah.

Jadual TTA terdiri daripada cadangan perjalanan berperingkat mengikut masa dan destinasi tertentu dari Lembah Klang ke negeri-negeri dan bandar-bandar utama di Kedah, Perlis, Pulau Pinang, Perak, Negeri Sembilan, Melaka dan Johor.

Ia bertujuan untuk mengagihkan trafik dan mengurangkan kesesakan di laluan-laluan utama lebuh raya, plaza-plaza tol dan kawasan rehat pada waktu-waktu puncak.

<a href="http://mynewshub.my/main/wp-content/uploads/2014/07/Jadual_TTA_Malay_2014_new.jpg"><img class="aligncenter wp-image-292845" src="http://mynewshub.my/main/wp-content/uploads/2014/07/Jadual_TTA_Malay_2014_new.jpg" alt="PLUS Keluarkan Jadual Cadangan Waktu Perjalanan (TTA) Sempena Aidilfitri" width="600" height="570" /></a>

Pada masa yang sama, PLUS turut memaklumkan akan membuka sementara beberapa laluan tertentu di lokasi projek Pelebaran Lorong Keempat yang sedang giat dijalankan bagi membolehkan orang ramai menikmati perjalanan yang lebih lancar.

Laluan-laluan tersebut adalah KM16.3 - KM14.7 (Arah Selatan) di laluan Damansara - Subang, KM13.3 – KM9.65 (Arah Selatan) di laluan Subang - Shah Alam, KM25.0 – KM28.5 (Arah Selatan) di laluan arca DBKL - Jambatan Segambut, KM445.26 – KM447.63 (Arah Selatan) di laluan Persimpangan Bertingkat Rawang - Rawang Selatan, KM282.2 – KM280.4 (Arah Selatan) di laluan Bandar Baru Nilai - Kilang Recron dan KM280.4 – KM268.6 (Arah Selatan) di antara Kilang Recron – Persimpangan Bertingkat Baru Seremban.

Pembukaan sementara laluan-laluan tertentu tersebut akan berkuatkuasa pada 23 Julai ini. - <strong>Mynewshub.my</strong>

&nbsp;

Oleh: <strong>ELZA</strong>

<strong>(Sumber: <a href="http://www.plus.com.my/index.php" target="_blank">PLUS.COM</a>)</strong>