<strong>Lumrah apabila semakin hampir menjelang sambutan Hari Raya Aidilfitri, para remaja dan kanak-kanak bermain mercun dan meriam kononnya untuk memeriahkan lagi sambutan.</strong>

<strong>Perbuatan itu jika tersilap langkah, alamatnya para remaja dan kanak-kanak ini akan berhari raya di hospital lah atau lebih buruk kehilangan anggota badan seperti tangan dan jari.</strong>

Setiap tahun dan setiap kali Aidilfitri, golongan remaja ini tidak pernah ada yang betul-betul serik dan masih berani seperti empat orang remaja ini yang bermain dengan meriam batang paip.

Meriam jenis ini dilihat semakin popular pada beberapa tahun kebelakangan ini kerana dikatakan ia sukar untuk hancur biarpun digunakan beberapa kali.

Dalam satu video ini, remaja-remaja ini memekik Israel, Palestin dan Gaza ketika meletupkan meriam paip itu.

Letupan yang dihasilkan agak kuat juga bunyinya dan sudah pasti ia boleh didengari seluruh kampung akan letupannya itu.

Kalaulah meletup batang paip itu, entah apa nasib yang akan menimpa ketiga-tiga budak yang memegangnya. Bagi si tukang cucuh api tu, sudah pasti dia akan menyelamatkan dirinya dahulu kerana dia hanya mencucuh apinya sahaja.

Buat kanak-kanak dan remaja yang masih belum terjebak dalam kegilaan terhadap mercun dan meriam ini, eloklah jangan dicuba langsung kerana jika tersilap langkah buruk padahnya dan kesannya boleh kekal lama sampai ke tua.

Lihatlah sahaja laporan berita sejak berpuluh-puluh tahun lepas, berkenaan nasib kanak-kanak yang putus jari, putus tangan dan tidak kurang yang melecur badan akibat bermain mercun.

Kebanyakan kes yang berlaku disebabkan hendak menunjuk pandai, dan cuba menghasilkan mercun atau meriam buatan sendiri yang meletup belum pun sempat proses menghasilkannya sendiri selesai.

https://www.facebook.com/photo.php?v=922120321135666&amp;set=vb.185246994823006&amp;type=2&amp;theater

Lebih baik tak payahlah main mercun ya adik-adik. - <strong>MYNEWSHUB.MY</strong>

Oleh : <strong>IBNU K</strong>