<p style="text-align: justify;">KUALA LUMPUR - Syarikat penerbangan jarak dekat premium Malaysia, Firefly, hari ini melancarkan portal perjalanan baharu, Firefly Holiday, yang menawarkan kemudahan bermula dari masa penempahan hingga ketibaan ke destinasi pilihan.</p>
<p style="text-align: justify;">"Apabila Firefly Holiday bermula, kami mencatatkan purata 300 tempahan sehari.</p>
<p style="text-align: justify;">"Dengan pengembangan tawaran sekarang ini, kami berharap dapat berkembang lima kali jika tidak lebih lagi dari lebih segi jumlah dan jualan," kata Ketua Pegawai Eksekutif Ignatius Ong dalam satu kenyataan hari ini.</p>
<p style="text-align: justify;">Sejak bermula pada April 2008, Firefly Holiday telah berkembang daripada  menawarkan hanya pakej Malaysia dan serantau kepada 65 destinasi di seluruh dunia.</p>
<p style="text-align: justify;">Portal berkenaan akan membolehkan pelanggan menyesuaikan mengikut kehendak dengan memilih masa penerbangan pilihan mereka dan hotel serta percutian.</p>
<p style="text-align: justify;">Syarikat penerbangan itu akan melancarkan dua laluan baharu pada September ini yang menghubungkan Pulau Pinang dengan Krabi, dan Johor Baharu dengan Ipoh. - BERNAMA</p>