<div style="color: #222222;">Ramadan memang bulan yang dinanti-nantikan seluruh umat Islam.</div>
<div style="color: #222222;"></div>
<div style="color: #222222;">Setiap tahun, pasti ada beberapa perkara sama dan tidak berubah bukan? Kali ini segmen gaya hidup akan memberikan sedikit fakta mengenai perkara-perkara tipikal yang kebiasaannya berlaku bila tibanya bulan Ramadhan.</div>
<div style="color: #222222;"></div>
<div style="color: #222222;"></div>
<div style="color: #222222;"><b>Ramadan versi Malaysia seakan bulan membuang duit.</b></div>
<div style="color: #222222;"></div>
<div style="color: #222222;">Duit mungkin lagi cepat habis di bulan Ramadan berbanding bulan lain. Salah satu punca pembaziran ialah membeli di bazar Ramadan di mana harga makanan kini agak mahal.</div>
<div style="color: #222222;"></div>
<div style="color: #222222;">Contohnya seketul ayam boleh mencecah RM3.00, nasi yang tak sampai separuh pun dikenakan Rm1.00. Apa yang penulis tak faham, kenapa masih ada orang yang sanggup beratur untuk membeli? Disebabkan mendapat sambutanlah penjual sanggup menaikkan harga.</div>
<div style="color: #222222;"></div>
<div style="color: #222222;">Cuba bayangkan bila pengguna tidak membeli ayam yang beharga RM3.00, agak-agak penjual akan turunkan harga tak? Mestilah!</div>
<div style="color: #222222;"></div>
<div style="color: #222222;"><b>Mari memalaskan diri.</b></div>
<div style="color: #222222;"></div>
<div style="color: #222222;">Kebanyakkan aktiviti tidak berjalan dengan alasan 'puasa'. Pelbagai aktiviti dibatalkan lagi-lagi yang mengeluarkan peluh, semuanya dengan alasan berpuasa. Padahal, bukan penat sangat pun sebenarnya.</div>
<div style="color: #222222;"></div>
<div style="color: #222222;">'Masing-masing akan mengambil bantal dan membuat peta di atasnya'. Kemudian bangun apabila waktu hampir untuk berbuka puasa. Belum ambil kira perihal berat badan, bila menu berbuka mesti pelbagai lauk pauk mengandungi kolestrol yang tinggi terhidang. Selepas berbuka pula, perkara yang selalunya terjadi ialah mengantuk dan terlelap. Mana tak naik berat badan kan?</div>
<div style="color: #222222;"></div>
<div style="color: #222222;"><b>Warung-warung tersorok yang buka pada waktu tengah hari akan mendapat lebih banyak sambutan daripada biasa</b>.</div>
<div style="color: #222222;"></div>
<div style="color: #222222;">Percaya tak jika warung-warung dan kedai makanan kecil yang dibuka pada siang hari mendapat sambutan yang hangat lebih daripada biasa?</div>
<div style="color: #222222;"></div>
<div style="color: #222222;">Penulis sendiri pernah terikut rakan menjadi 'runner' membeli juadah ponteng puasa. Bersama kawan menaiki motorsikal, kami pergi ke sebuah bangunan yang terdapat satu warung kecil di belakangnya.</div>
<div style="color: #222222;"></div>
<div style="color: #222222;">Pelanggan di situ sangat ramai, ramai beb. Lauk pauk yang dijual pasti 'licin' walaupun saiz ayam dan lauk agak kecil. Pandai betul orang sekarang berniaga.</div>
<div style="color: #222222;"></div>
<div style="color: #222222;"><b>Bilik yang kosong kini telah berpenghuni.</b></div>
<div style="color: #222222;"></div>
<div style="color: #222222;">Bilik 'discussion room' di kebanyakan hostel tempat belajar yang kebiasaannya kosong pada waktu siang kini sentiasa penuh. Pintu juga akan asyik berkunci. Bila diketuk pintu bilik 'discussion' tu, secara automatiknya keadaan jadi sunyi macam tidak berpenghuni.</div>
<div style="color: #222222;"></div>
<div style="color: #222222;">Agak kelakar kerana bila dihidu, pasti terdapat bau makanan. Intai punya intai, tengok-tengok kawan penulis sendiri sedang membuat majlis berbuka puasa di dalamnya. Gamaknya diorang keliru dengan azan zuhur dan azan magrib kot.</div>
<div style="color: #222222;"></div>
<div style="color: #222222;"><b>Cerita berunsur sedih yang tidak akan menginsafkan penonton.</b></div>
<div style="color: #222222;"></div>
<div style="color: #222222;">Pelbagai stesen penyiaran akan mula menayangkan siaran berunsurkan kesedihan, keinsafan dan keagamaan bagi menginsafkan penonton pada bulan yang mulia ini.</div>
<div style="color: #222222;"></div>
<div style="color: #222222;">Tetapi hakikatnya, cerita-cerita yang berada di kaca tv hanyalah sama konsepnya setiap tahun sebagai contoh jika bukan watak utamanya miskin, pasti fasal anak derhaka.</div>
<div style="color: #222222;"></div>
<div style="color: #222222;">Elemen derhaka dikitar setiap tahun, pengarah masih menggunakan 'perencah sama'. Walaupun ia medium pengajaran dan tauladan, sepatutnya konsep penyampaian diubahlah sedikit agar penonton tak adalah awal-awal lagi dan dapat tangkap jalan cerita.</div>
<div style="color: #222222;"></div>
<div style="color: #222222;"><b>Rancangan masakan yang membuatkan anda terliur</b></div>
<div style="color: #222222;"></div>
<div style="color: #222222;">Televisyen akan mula menyiarkan program  masakan untuk juadah berbuka dan kuih raya.</div>
<div style="color: #222222;"></div>
<div style="color: #222222;">Ini sememangnya lumrah malah secara jujurnya penulis sendiri sejak kecil gemar duduk depan tv dan melihat pelbagai jenis lauk-pauk yang dimasak padahal tidak pernah cuba untuk membuatnya.</div>
<div style="color: #222222;"></div>
<div style="color: #222222;">Penulis sendiri tidak faham kenapa apabila hendak raya dan bulan puasa kita pasti disajikan dengan program-program masakan ini. Tidak bolehkah kita berbuka dengan lauk seperti hari-hari biasa saja?</div>
<div style="color: #222222;"></div>
<div style="color: #222222;">Ia sebenarnya tidak salah tetapi apabila program-program ini terlampau banyak disiarkan, sedikit sebanyak melambangkan stesen penyiaran semacam kehabisan idea saja.</div>
Oleh: <strong>hzqahmd</strong>