SANTO ANDRE - Lagenda bola sepak Argentina, Diego Maradona melahirkan kebimbangan terhadap prestasi membanggakan Jerman yang berjaya mengatasi Portugal 4-0 semalam, malah kemenangan itu turut sama dirasai di kalangan pasukan pilihan Piala Dunia.

”Kami melihat prestasi Jerman agak dahsyat, skuad Jerman memiliki kesempurnaan dari pelbagai aspek,” kata penyerang yang membawa Argentina memenangi Piala Dunia pada 1986 ketika ditemubual menerusi rancangan televisyen Venezuela “De Zurda”.

“Mereka sedikit bimbang dengan kekuatan fizikalnya,” katanya.

Thomas Mueller menjadi pemain pertama yang berjaya melakukan hatrik di Brazil, tatkala Cristiano Ronaldo gagal mempamerkan keupayaan sebenar selepas pertahanan pasukannya, Pepe dilayangkan kad merah pada separuh masa pertama.

Bekas jurulatih Argentina itu turut merasakan bahawa Jerman mempunyai keupayaan selepas pasukannya dibelasah 4-0 di peringkat separuh akhir pada Piala Dunia Afrika Selatan, empat tahun lalu. - AFP