Timbalan Perdana Menteri Tan Sri<strong> <a title="Muhyiddin Mahu Polis Terus Bendung Kegiatan Militan" href="http://mynewshub.my/main/2014/06/14/muhyiddin-mahu-polis-terus-bendung-kegiatan-militan/" target="_blank">Muhyiddin Yassin </a>(gambar) </strong>hari ini menafikan khabar angin yang mendakwa beliau akan meletakkan jawatan dalam masa terdekat.

Berita berkenaan dilaporkan melalui akaun twitter akhbar Berita Harian hari ini.

<strong>Menurut laporan akhbar sama, Muhyiddin berkata beliau tidak pernah membincangkan isu itu dengan Perdana Menteri Datuk Seri Najib Razak.</strong>

<strong>Muhyiddin ditanya pemberita mengenai khabar angin kononnya beliau akan melepaskan <a title="Johari Enggan Tunduk Desakan Letak Jawatan" href="http://mynewshub.my/main/2014/06/11/johari-enggan-tunduk-desakan-letak-jawatan/" target="_blank">jawatan</a> itu dalam tempoh terdekat ini.</strong>

<strong>Beliau berkata demikian kepada media selepas merasmikan upacara penutupan Persidangan Majlis Sains Asia Ke-14 di sini, sebentar tadi.</strong>

<strong>Berikutan itu, Muhyiddin berkata beliau akan terus berkhidmat selaku Timbalan Perdana Menteri selagi Perdana Menteri mahu mengekalkannya.</strong>

Sebelum ini, terdapat khabar angin dan spekulasi bahawa Muhyiddin yang juga Timbalan Presiden Umno akan meletakkan jawatannya dalam kabinet untuk memberikan sepenuh fokus kepada Umno.

Menurut khabar angin yang tersebar luas bahawa beliau memberi laluan kepada seorang ahli kabinet lain untuk dilantik sebagai Timbalan Perdana Menteri.

Dengan berita Muhyiddin menafikan spekulasi berkenaan, tamatlah cakap-cakap yang diterima dari pelbagai versi bahawa pemimpin Umno itu mahu melepaskan jawatannya.

<a href="http://mynewshub.my/main/wp-content/uploads/2014/06/MuhyiddinNafi.jpg"><img class="aligncenter size-full wp-image-282291" src="http://mynewshub.my/main/wp-content/uploads/2014/06/MuhyiddinNafi.jpg" alt="MuhyiddinNafi" width="500" height="309" /></a>

Ia juga sekaligus membuktikan jaringan saf kepimpinan antara <strong><a title="Barisan Nasional Di Perak Kini Lebih Kukuh : Najib" href="http://mynewshub.my/main/2014/06/14/barisan-nasional-di-perak-kini-lebih-kukuh-najib/" target="_blank">Najib</a></strong> dan Muhyiddin masih utuh dalam memacu bangsa Melayu dalam Umno.

Sebenarnya tidak diketahui, apakah punca timbulnya spekulasi berkenaan Muhyiddin sehingga beliau dikatakan akan meletakkan jawatan sedangkan beliau sentiasa dilihat tiada masalah menjalankan tugas seharian.

Pada hari ini, beliau mempengerusikan Mesyuarat Jawatankuasa Exco Pelajaran Negeri di ibu negara bagi memberi penerangan dan membincangkan isu yang ada berkaitan pendidikan.

Mesyuarat selama tiga jam bermula 9.30 pagi itu turut disertai Menteri Pendidikan Kedua Datuk Seri Idris Jusoh.

Mesyuarat kali keenam itu juga merupakan platform terbaik buat Muhyiddin, yang juga Menteri Pendidikan memperincikan setiap inisiatif yang telah dan akan dilaksanakan kementerian dalam sektor berkenaan.

Selain itu, mesyuarat juga memberi ruang kepada semua exco untuk membangkitkan perkara berkaitan hal-hal pendidikan di negeri masing-masing. - <strong>MYNEWSHUB.MY</strong>

Oleh : <strong>KUMBANG WIRA</strong>