Brazil – Fesyen rambut zig-zag Cristiano Ronaldo menjadi tumpuan ramai ketika kempen Piala Dunia ketika ini dan ramai yang menyangka ia adalah fesyen terbaru pemain tersebut.

Namun berdasarkan berita yang tersebar di internet, potongan rambut itu bukannya untuk tujuan fesyen semata-mata sebaliknya ia sebagai tanda sokongan kepada seorang budak dari Sepanyol, Erik Ortiz Cruz, yang menjalani pembedahan otak.

Nyata Ronaldo adalah seorang yang berhati mulia apabila dia sanggup membayar kos pembedahan sebanyak £50,000 untuk Cruz.

Rambut zig-zag itu pula sebagai memberi sokongan kepada Cruz kerana mempunyai parut sedemikian rupa di kepalanya akibat pembedahan berkenaan.

Cruz menjalani pembedahan itu pada bulan Februari lalu.

Ronaldo yang juga kapten pasukan Portugal dan juga bekas pemain Manchester United ini jarang bercakap mengenai kerja-kerja amal yang dilakukannya secara terbuka.

Justeru sukar untuk mendapatkan penjelasannya mengenai fesyen rambut berkenaan dan sumbangannya kepada Cruz.